Baltojo erelio ordinas
Baltojo erelio ordinas (lenk. Order Orła Białego) – aukščiausias Lenkijos valstybinis apdovanojimas už civilinius ir karinius nuopelnus. Seniausias ir garbingiausias Abiejų Tautų Respublikos ir Lenkijos apdovanojimas, suteikiamas už ypatingus nuopelnus, nepriklausomai nuo tautybės ar kilmės. Į klases nedalijamas. Nešiojamas ant per kairįjį petį permestos žydros juostos prie dešiniojo šono. Ordino žvaigždė segama kairėje krūtinės pusėje. Kasdien gali būti nešiojama ordino juostelė.